CELEX: E2017C0036
Language: lv
Date: 2017-02-10 00:00:00
Title: EBTA Uzraudzības iestādes Lēmums Nr. 36/17/COL (2017. gada 10. februāris) par Grieķijas Aviācijas akadēmijas (HATA) izdoto sertifikātu un uz to pamata izdoto Part-66 apliecību neatbilstību Līguma par Eiropas Ekonomikas zonu XIII pielikuma 66.n punktā minētajam tiesību aktam (Eiropas Parlamenta un Padomes 2008. gada 20. februāra Regulai (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā izdarīti grozījumi) un tā īstenošanas noteikumiem [2017/457]

16.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 71/20
            
         EBTA UZRAUDZĪBAS IESTĀDES LĒMUMS
   Nr. 36/17/COL
   (2017. gada 10. februāris)
   par Grieķijas Aviācijas akadēmijas (HATA) izdoto sertifikātu un uz to pamata izdoto Part-66 apliecību neatbilstību Līguma par Eiropas Ekonomikas zonu XIII pielikuma 66.n punktā minētajam tiesību aktam (Eiropas Parlamenta un Padomes 2008. gada 20. februāra Regulai (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā izdarīti grozījumi) un tā īstenošanas noteikumiem [2017/457]
   EBTA UZRAUDZĪBAS IESTĀDE,
   
      ņemot vērā Līguma par Eiropas Ekonomikas zonu (“EEZ līgums”) XIII pielikuma 66.n punktā minēto tiesību aktu
      
         Eiropas Parlamenta un Padomes 2008. gada 20. februāra Regula (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK
          (1), kurā veikti grozījumi (“tiesību akts”),
      kas pielāgots EEZ līguma noteikumiem ar 1. protokolu, un jo īpaši tiesību akta 11. panta 2. punktu,
   
   ņemot vērā 5. pantu Pastāvīgās komitejas 2012. gada 26. oktobra Lēmumā Nr. 3/2012/SC, ar ko nosaka kārtību attiecībā uz komitejām, kas palīdz EBTA Uzraudzības iestādei īstenot tās funkcijas saskaņā ar Nolīguma starp EBTA valstīm par Uzraudzības iestādes un Tiesas izveidi 1. protokola 3. pantu,
   pēc apspriešanās ar EBTA Transporta komiteju,
   tā kā:
   
               (1)
            
            
               Eiropas Aviācijas drošības aģentūra (“Aģentūra”) 2014. gada februārī Grieķijas Civilās aviācijas pārvaldē (HCAA) veica lidojumderīguma standartizācijas inspekciju (AIR.EL.02.2014). Inspekcijas laikā tika konstatēta neatbilstība, kas palielina bažas par drošību, ja to laikus nenovērš (D kategorijas konstatējums), saskaņā ar Komisijas Īstenošanas regulu (ES) Nr. 628/2013 (2).
            
         
               (2)
            
            
               Neatbilstība bija saistīta ar iespējamu krāpšanu eksāmenos Part-147 tehniskās apkopes apmācības organizācijā Grieķijas Aviācijas akadēmijā (HATA) ar apstiprinājuma numuru EL.147.0007. Tika paustas bažas par drošību tādēļ, ka ir iespējams, ka gaisa kuģu tehniskās apkopes sertificējošais personāls ir ieguvis Part-66 apliecību, pamatojoties uz atzīšanas apliecību, ko izsniegusi HATA saskaņā ar Komisijas Regulas (ES) Nr. 1321/2014 (3) III pielikumu (Part-66), pamatojoties uz iespējamu krāpšanu, un izmanto privilēģijas un atļauj pēc apkopes izmantot gaisa kuģi personālam, kam nav vajadzīgo pamatzināšanu.
            
         
               (3)
            
            
               
                  HCAA2014. gada 26. februārī atsauca HATA apstiprinājumu un informēja visas dalībvalstu kompetentās iestādes par to, ka HATA atzīšanas apliecības var būt krāpnieciskas.
            
         
               (4)
            
            
               Aģentūra un HCAA2014. gada 3. jūlijā vienojās par korektīvo pasākumu plānu, ieskaitot izmeklēšanu attiecībā uz atzīšanas apliecību izsniegšanu, kuras dalībvalstu kompetentās iestādes izmantojušas Part-66 apliecību un atzīšanas apliecību izsniegšanai, kas vēl nav izmantotas, lai iegūtu Part-66 apliecības.
            
         
               (5)
            
            
               Aģentūra 2014. gada 9. decembrī publicēja Drošības informācijas ziņojumu (SIB Nr. 2014-32), kurā informēja par potenciālajām bažām par drošību, kas saistītas ar iespējamo krāpšanu HATA eksāmenos, un dalībvalstu kompetentajām iestādēm ieteica konkrētus pasākumus, lai risinātu šo situāciju.
            
         
               (6)
            
            
               Aģentūra 2016. gada aprīlī veica vēl vienu HCAA standartizācijas inspekciju. Inspekcijas laikā Aģentūra pārskatīja saskaņoto korektīvo pasākumu plānu un secināja, ka HCAA nav spējusi pienācīgi īstenot apstiprinātos pasākumus pirms saskaņotā termiņa beigām. Rezultātā Aģentūra 2016. gada maijā nosūtīja papildu ziņojumu HCAA saskaņā ar Īstenošanas regulas (ES) Nr. 628/2013 22. panta 3. punktu.
            
         
               (7)
            
            
               Tā kā HCAA nebija veikusi pietiekamu HATA izmeklēšanu, lai atklātu iespējamo organizācijas izdarīto krāpšanu, un nebija pilnībā izskatījusi Part-66 apliecības, kas izdotas, pamatojoties uz HATA izsniegtajām atzīšanas apliecībām, potenciālās bažas par drošību joprojām saglabājas. Pastāv bažas attiecībā uz atzīšanas apliecībām, ko HATA izdevusi par eksāmeniem par pamatzināšanām par tehniskajiem moduļiem (7., 11., 12., 13., 14., 15., 16., 17. modulis).
            
         
               (8)
            
            
               Ņemot vērā visu iepriekš minēto, Aģentūra ieteica, ka Regulas (EK) Nr. 216/2008 11. panta 1. punktu beidz piemērot HATA izsniegtajām atzīšanas apliecībām par eksāmenu pamatzināšanās par tehniskajiem moduļiem un Part-66 apliecībām, ko izdevušas dalībvalstu kompetentās iestādes, pamatojoties uz šīm atzīšanas apliecībām. Turklāt minētajām kompetentajām iestādēm pieprasīs veikt attiecīgos korektīvos pasākumus un aizsardzības pasākumus, lai novērstu drošības apdraudējumu.
            
         
               (9)
            
            
               Eiropas Komisija 2016. gada 19. decembrī nolēma, ka atzīšanas apliecības par eksāmenu pamatzināšanās par tehniskajiem moduļiem, ko izdevusi Grieķijas Aviācijas akadēmija (HATA) saskaņā ar Regulas (ES) Nr. 1321/2014 147.A.145 a) punkta 4. daļu un IV pielikuma III papildinājumu (Part-147), ko pieteikuma iesniedzējs iesniedz kā dokumentāciju, uz kuras pamata kompetentās iestādes izsniedz Part-66 apliecību saskaņā ar minētās regulas III pielikuma 66.B.100. daļas (Part-66) noteikumiem, neatbilst Regulai (EK) Nr. 216/2008 (4).
            
         
               (10)
            
            
               Tāpēc Eiropas Komisija arī nolēma, ka Part-66 gaisa kuģa tehniskās apkopes apliecības, ko izsniegušas ES dalībvalstu kompetentās iestādes saskaņā ar Regulas (ES) Nr. 1321/2014 III pielikumu (Part-66), pamatojoties uz atzīšanas apliecībām par eksāmenu pamatzināšanās par tehniskajiem moduļiem, ko izsniegusi HATA saskaņā ar minētās regulas 147.A.145 a) punkta 4. daļu un IV pielikuma III papildinājumu (Part-147), neatbilst Regulai (EK) Nr. 216/2008.
            
         
               (11)
            
            
               Tāpēc ir nepieciešams, ka EBTA Uzraudzības iestāde pieņem atbilstošu lēmumu attiecībā uz gaisa kuģu tehniskās apkopes licencēm Part-66, ko izdevušas EBTA valstu kompetentās iestādes, un ka EBTA valstis veic korektīvus pasākumus, šajos apstākļos nodrošinot nepieciešamo drošības līmeni.
            
         
               (12)
            
            
               Saskaņā ar Regulas (EK) Nr. 216/2008 11. pantu EBTA Uzraudzības iestādes lēmums par attiecīgo sertifikātu atzīšanu un koriģējošām darbībām, un drošības pasākumiem, kas jāveic kompetentajām iestādēm, ir jāpaziņo visām EBTA valstīm.
            
         IR PIEŅĒMUSI ŠO LĒMUMU.
   1. pants
   Darbības joma
   Regulai (EK) Nr. 216/2008 un tās īstenošanas noteikumiem neatbilst:
   
                
            
            
               
                  Part-66 gaisa kuģa tehniskās apkopes apliecības, ko izsniegušas kompetentās iestādes saskaņā ar Komisijas Regulas (ES) Nr. 1321/2014 III pielikumu (Part-66), pamatojoties uz atzīšanas apliecībām par eksāmenu pamatzināšanās par tehniskajiem moduļiem, ko izsniegusi Grieķijas Aviācijas akadēmija saskaņā ar minētās regulas 147.A.145 a) punkta 4. daļu un IV pielikuma III papildinājumu (Part-147).
            
         2. pants
   Korektīvie pasākumi
   1.   EBTA valstu kompetentās iestādes, kas izdevušas licences, pamatojoties uz Part-66 apliecībām par eksāmenu pamatzināšanās par tehniskajiem moduļiem, ko izsniegusi HATA, triju mēnešu laikā no šā lēmuma paziņošanas dienas atkārtoti novērtē katru attiecīgo Part-66 apliecību, neskarot šo lēmumu, ņemot vērā EASA Drošības informācijas ziņojumu SIB Nr. 2014-32, ko Aģentūra publicēja 2014. gada 9. decembrī pēc pēdējās pārskatīšanas.
   2.   Pēc atkārtotās novērtēšanas EBTA valstu kompetentās iestādes:
   
               a)
            
            
               ja tas ir pamatoti, ņemot vērā 1. pantu, attiecīgi ierobežo, aptur vai anulē Part-66 apliecību saskaņā ar III pielikuma 66.B.500 (Part-66); kā arī
            
         
               b)
            
            
               jebkurā gadījumā iesniedz EBTA Uzraudzības iestādei un Aģentūrai atkārtotās novērtēšanas rezultātus.
            
         3. pants
   Stāšanās spēkā
   Šis lēmums ir adresēts EBTA valstīm, un tas stājas spēkā tā publicēšanas dienā.
   
      Briselē, 2017. gada 10. februārī
      
         
            EBTA Uzraudzības iestādes vārdā –
         
         
            Kolēģijas locekle
         
         Helga JÓNSDÓTTIR
         
            direktore
         
         Carsten ZATSCHLER
      
   
   
      (1)  OV L 79, 19.3.2008., 1. lpp.
   
   
      (2)  EEZ līguma XIII pielikuma 66.qa punktā minētais tiesību akts (Komisijas 2013. gada 28. jūnija Īstenošanas regula (ES) Nr. 628/2013 par darba metodēm, ar kādām Eiropas Aviācijas drošības aģentūra veic standartizācijas inspekcijas un pārrauga Eiropas Parlamenta un Padomes Regulas (EK) Nr. 216/2008 piemērošanu, un par Komisijas Regulas (EK) Nr. 736/2006 atcelšanu (OV L 179, 29.6.2013., 46. lpp.)).
   
      (3)  EEZ līguma XIII pielikuma 66.q punktā minētais tiesību akts (Komisijas 2014. gada 26. novembra Regula (ES) Nr. 1321/2014, par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu (OV L 362, 17.12.2014., 1. lpp.)).
   
      (4)  Skatīt Komisijas 2016. gada 19. decembra Lēmumu (ES) 2016/2357 par Grieķijas Aviācijas akadēmijas (HATA) izdoto sertifikātu un uz to pamata izdoto Part-66 apliecību neatbilstību Eiropas Parlamenta un Padomes Regulai (EK) Nr. 216/2008 un tās īstenošanas noteikumiem (OV L 348, 21.12.2016., 72. lpp.).